12/13/2012 - 09:19
NWU-kenner meen Botswana se jagverbod kan SA skaad
Botswana se omstrede besluit om vanaf aanstaande jaar nie meer jaglisensies uit te reik nie kan aan die een kant 'n hupstoot vir die Suid-Afrikaanse ekonomie wees en aan die ander kant die land se wildlewe in die visier van stropers vanuit dié buurstaat plaas.
"President Ian Khama het gesê die besluit om nie meer jaglisensies uit te reik nie, word geneem om Botswana se fauna te beskerm omdat jaglisensies stropery aanhelp. Die probleem is egter dat dit die omgekeerde effek tot gevolg gaan hê," sê prof Melville Saayman van die Noordwes-Universiteit (NWU) se Potchefstroomkampus. Lees meer...
12/13/2012 - 08:49
NWU onder bestes in SA industriële kompetisie
'n Groep derdejaar Ingenieurstudente aan die Noordwes-Universiteit (NWU) se Potchefstroomkampus het vanjaar weereens hul staal gewys tydens die grootste industriële kompetisie tans in Suid-Afrika - die Nasionale Siemens Cyber Junkyard kompetisie.
Die NWU het onder 10 ander universiteite, 'n derde plek met hul projek behaal, wat volgens streng spesifikasies gebou moes word. Die doel van dié industriële, interuniversitêre kompetisie is om die ontwikkeling en verhouding tussen die industrie en opleiding in die land te bevorder deur uitdagende industriële projekte aan te pak wat die lewe in die industrie bietjie makliker kan maak.
NWU-navorsers ontvang prysgeld vir beste artikel in Afrikaans
Vier wetenskaplikes van die Skool vir Biologiese Wetenskappe op die Potchefstroomkampus van die Noordwes-Universiteit (NWU) het onlangs 'n prys ontvang vir die beste natuurwetenskaplike artikel wat in Afrikaans in 'n geakkrediteerde tydskrif verskyn het.
Prof Kenné de Kock, dr Corrie Wolmarans, dr Susarie Postma en dr Jeanne Snyman het die prysgeld van R10 000 ontvang vir 'n artikel oor "Die invloed van gesondheidsopvoeding op die prevalensie van skistosoombesmettings (bilharzia) by leerders in 'n skistosoomendemiese gebied in die Limpopoprovinsie" wat in die Suid-Afrikaanse Tydskrif vir Natuurwetenskap en Tegnologie verskyn het.